Paralictíidos

A dos **paralictíidos** (*Paralichthyidae*) é unha familia de peixes teleósteos acantopterixios da orde dos pleuronectiformes e suborde dos pleuronectoideos.

Comprende numerosas especies principalmente mariñas, aínda que algunhas son habitantes de estuarios e incluso dos ríos, que están distribuídas polos océanos Atlántico, Índico e Pacífico.

Apareceron por primeira vez no rexistro fósil no mioceno, durante o terciario superior.

Varias das súas especies teñen certa importancia pesqueira, tanto para a pesca comercial coma a deportiva.

## Etimoloxía 
O nome da familia, *Paralichthyidae*, está formado sobre a base do xénero tipo, *Paralichthys*, coa desinencia do latín científico* ´-idae*, empregada para formar os nomes das familias de animais.

O nome *Paralichthys*, pola súa parte, está formado polo elemento do latín científico *paral-*, derivado do termo do grego antigo **παράλιος** *parálios*, que significa "situado canda o mar", "costeiro" (como adxectivo), e " costa", "ribeira" (como substantivo), e o termo grego **ἰχθύς** *ichthýs*, "peixe". Literalmente: "os peixes que viven na beira do mar".

## Características 
; Morfoloxía 
* Son peixes planos sinistros, é dicir, que teñen os dous ollos no lado esquerdo da cabeza.
* Non teñen raios espiñentos nin nas aletas pectorais nin nas pelvianas. 
* A base das aletas pelviana é curta e case simétrica.
; Reprodución 
A desova prodúcese con abandono da posta dos ovos, os cales teñen na xema un único glóbulo de aceite.

## Taxonomía 
Segundo o WoRMS, a familia foi establecida en 1810 polo ictiólogo inglés Charles Tate Regan en "The origin and evolution of the teleostean fishes of the order Heterosomata", *Annals and Magazine of Natural History* **8**: 484-496. Porén, outros autores atribúenlle a súa autoría, en 1937 ao francés Paul Chabanaud.

Na actualidade recoñécense n a familia os seguintes xéneros.

* *Ancylopsetta* (Gill, 1864)
* *Cephalopsetta* (Dutt & Rao, 1965)
* *Citharichthys* (Bleeker, 1862)
* *Cyclopsetta* (Gill 1889)
* *Etropus* (Jordan & Gilbert, 1882)
* *Gastropsetta* (Bean 1895)
* *Hippoglossina* (Steindachner, 1876)
* *Paralichthys* (Girard, 1858)
* *Pseudorhombus* (Bleeker, 1862)
* *Syacium* (Ranzani, 1842)
* *Tarphops* (Jordan & Thompson, 1914)
* *Tephrinectes* (Günther, 1862) 
* *Thysanopsetta* (Günther, 1880)
* *Xystreurys* (Jordan & Gilbert, 1880)

## Galería de imaxes 

Ficheiro:Ancylopsetta dilecta.jpg|*Ancylopsetta dilecta*
Ficheiro:Ancylopsetta dilecta 2.jpg|*Ancylopsetta dilecta*
Ficheiro:Citharichthys spilopterus.jpg|*Citharichthys spilopterus*
Ficheiro:Citharichthys arctifrons.jpg|*Citharichthys arctifrons*
Ficheiro:Cyclopsetta fimbriata.jpg|*Cyclopsetta fimbriata*
Ficheiro:Etropus rimosus.jpg|*Etropus rimosus*
Ficheiro:Smallmouth flounder.jpg|*Etropus microstomus*
Ficheiro:Syacium papillosum.jpg|*Syacium papillosum*

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N., ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.

### Outros artigos 
* Peixes
* Acantopterixios
* Pleuronectiformes

### Ligazóns externas 
* *Paralichthyidae* en Encyclopedia of Life.
* *Paralichthyidae* en Barcodes of Life.
* *Paralichthyidae* no SIIT.
* *Paralichthyidae* en FishBase.
* *Paralichthyidae* no NCBI.